

Käesolev näidistunnikava kuulub Biodigi digitaalsete materjalide õppekomplekti ja toetab gümnaasiumibioloogia II kursuse organismide arengu teema alateema „Rasestumisvastased vahendid“ õpetamist.

Tunnikava sisaldab soovitusi tunni läbiviimiseks viisil, mis lubab tõhusalt kasutada õppekomplekti kuuluvaid esitlusi, mudeleid, töölehti, videoid, teemaga seotud audiomaterjale ning kordamiseks ja enesekontrolliks mõeldud teste.

Õppekomplektis olevad materjalid on koostatud lähtuvalt kehtivast riiklikust õppekavast.



Tundide käigus omandavad õpilased ülevaate

* erinevatest rasestumisvastastest vahenditest;
* erinevate rasestumisvastaste vahendite efektiivsusest.



I

Sissejuhatuseks teemasse näitab õpetaja õpilastele õppekomplekti esitlust „10. Rasestumisvastased vahendid”. Esitlus toetab antud teemaga seotud bioloogilise sõnavara omandamist. Enne edasiste ülesannete juurde liikumist veendub õpetaja, et õpilased mõistavad, mida tähendavad järgmised mõisted:

* hormonaalsed rasestumisvastased vahendid,
* barjäärimeetod,
* emakasisene rasestumisvastane vahend,
* füsioloogiline meetod.

Esitluse tõhusamaks kasutamiseks on õpetajale soovituslik eelnevalt läbi lugeda slaidide all asuvad märkmed.

II

Alateema läbimiseks on ette nähtud kaks tundi. Teise tunni alguses kontrollib õpetaja, kas õpilased mäletavad eelmisel tunnil õpitud mõisteid.



I

Esimeses tunnis töötavad õpilased iseseisvalt või koos pinginaabriga animatsioonide ja Scratch’i mudelitega„Barjäärimeetod“, „Hormonaalsed vahendid“, „Kalendermeetod“, „Emakasisene vahend“, „Steriliseerimine“. Täpsemad juhised mudeliga töötamiseks leiab töölehelt „Rasestumisvastased vahendid”.

II

Teises tunnisjagunevad õpilased 3–4-liikmelistesse rühmadesse ning mängivad rollimänge. Täpsemad juhised rollimängu läbiviimiseks on töölehel „Rollimäng: rasestumisvastased vahendid“.



I

Tunni teises pooles esitavad grupid oma rollimängud.

II

Pärast lühikest arutelu vaadatakse koos videot „Rasestumisvastased vahendid“ (6:27 min).



I

Õpilased täiendavad lähtuvalt rollimängudest töölehte ja valmistuvad aruteluks. Õpetaja roll on arutelule eelnevalt põgusalt tutvuda õpilaste järeldustega, et arutelu vajadusel suunata ja juhtida.

II

Õpilased täiendavad lähtuvalt videos nähtust töölehte ja valmistuvad aruteluks. Õpetaja roll on arutelule eelnevalt põgusalt tutvuda rühmades tehtud järeldustega, et arutelu vajadusel suunata ja juhtida.



I

Õpilaste individuaalsete järelduste tutvustamine kaasõpilastele, nende võrdlemine ning töölehel soovitatud küsimuste arutamine kogu klassiga. Arutelu käigus tekkinud küsimused võivad sobidaõpilastele iseseisva uurimistöö teemadeks.

Tunnis õpitu kinnistamiseks ja järgmiseks tunniks ettevalmistamiseks kuulavad õpilased kodus audiomaterjale „Rasestumisvastased vahendid – tark räägib” (4:36 min) ja lahendavad „Rasestumisvastaste vahendite“ testi.

II

Rühmades tehtud järelduste tutvustamine kaasõpilastele, nende võrdlemine ning töölehel soovitatud küsimuste arutamine kogu klassiga. Arutelu käigus tekkinud küsimused võivad sobida õpilastele iseseisva uurimistöö teemadeks.

Tööleht sisaldab ka lisaülesandeid, mida on võimalik anda õpilastele kodusteks ülesanneteks.